Pothusbrua var gjort klar til å sprenges, og stillingen skulle holdes helt til Scots Guards hadde gjort retrett og kommet seg over brua. Østerrikske soldater fra bergjegerbataljonen «Sorko» gjorde raske fremrykninger og Pothusbrua ble sprengt rundt klokken 17 den 24. mai, rett etter at hovedstyrken hadde passert. Til tross for dette kom de tyske soldatene seg raskt over Saltdalselva, og kampene fortsatte utover kvelden og natten.